Armjanska

Armjanska (ukraiņu: Армянськ, krievu: Армянск) vai Ermenibazara (Krimas tatāru: Ermeni Bazar) ir pilsēta Ukrainā, Krimas pussalas ziemeļos. Izvietojusies Perekopa zemesšaurumā Ziemeļkrimas kanāla krastā 3 km uz dienvidiem no Perekopa nocietinājuma līnijas un kādreizējā Orkapu cietokšņa. Krimas Autonomās Republikas republikas nozīmes pilsēta (kopējā teritorija 162 km², 24 809 iedzīvotāji), kurai pakļauta arī Suvoroves ciema padome. Vēsture Kopš 17. gadsimta tagadējās pilsētas vietā bija tirgotāju apmetne pie tā sauktā čumaku trakta, kur tika mainītas dažādas preces pret Perekopa apkārtnē iegūto sāli. 1730. gados uz šejieni pārcēlās armēņi un grieķi no Orkapu (Perekopa) cietokšņa un kopš 1736. gada to sauca par Armjanskijbazaru ("Armēņu tirgus"; kopš 1921. gada — Armjanska). Krimas aneksijas laikā 2014. gada martā to okupēja Krievijas bruņotie spēki. Krievijas-Ukrainas kara laikā 2025. gada 30. augustā UBS Flamingo raķete trāpīja FDD mītnei pilsētā. Atsauces Ārējās saites Vikikrātuvē par šo tēmu ir pieejami multivides faili. Skatīt: Armjanska. Mūsdienu Ukrainas enciklopēdijas raksts (ukrainiski) Krievijas Lielās enciklopēdijas raksts (krieviski)